શુભ કર્મના પ્રભાવે જો મને ખૂબ સંપત્તિ પ્રાપ્ત થઇ હોય તો તેને આવી રીતે બેફામ ખરચવાનો મને અધિકાર છે ખરો? જયારે આ પૃથ્વી ઉપર અનેક મનુષ્ય દુઃખી હોય, ખાવાનું અને કપડા પણ જેની પાસે નથી ત્યારે હું આવું બાહ્ય આડંબર સાથેનું લૌકિક મોટાઈનું પ્રદર્શન કરતું જીવન જીવું એ શું યોગ્ય છે? યાદ કરીએ મહાત્મા ગાંધીજીને, ભારતની મોટા ભાગની પ્રજા ખૂબ ગરીબ હતી. તેમની દરિદ્રતા બાપુ ન જોઈ શક્યા અને તેમણે સંકલ્પ કર્યો કે જ્યાં સુધી ભારતની તમામ પ્રજા સુખી નહિ થાય ત્યાં સુધી હું અંગ પર એક ધોતિયા સિવાય બીજું કઈ ધારણ નહિ કરું.